Klaus Iohannis răspunde criticilor legate de numirea procurorilor șefi: Avizul CSM mi s-a părut parțial destul de superficial.
Klaus Iohannis a declarat azi că avizul CSM pentru procurorii numiţi la şefia parchetelor este "superficial". Președintele susţine că propunerile lui Cătălin Predoiu pentru şefii de parchete sunt corecte. Şeful statului a semnat azi decretele de numire la şefia parchetelor pentru Gabriela Scutea, Crin-Nicu Bologa şi Giorgiana Hosu.
Klaus Iohannis consideră "superficial" avizul dat de CSM în privinţa numirii Gabrielei Svutea, lui Nicu Bologa şi Giorgianei Hosu la şefia parchetelor.Klaus Iohannis: Având în vedere că am avut propunerile ministrului pe care le-am găsit foarte bine elaborate, foarte bine motivate şi pe cealaltă parte avizul CSM, care mi s-a părut parţial destul de superficial, am considerat corecte propunerile făcute de domnul ministru Predoiu şi am numit pe cei trei candidaţi în funcţie.Şeful statului şi-a argumentat decizia şi a susţinut că s-a ajuns la o perioadă foarte lungă de interimat la marile parchete, ceea ce nu le permitea procurorilor să îşi facă treaba.Klaus Iohannis a semnat azi decretele pentru numirea noilor procurori-şefi: Gabriela Scutea la Parchetul de pe lângă Înalta Curte de Casaţie şi Justiţie, Crin-Nicu Bologa la DNA şi Elena-Giorgiana Hosu la DIICOT.Procurorii Gabriela Scutea şi Giorgiana Hosu primiseră aviz negativ de la CSM. Crin Bologa a fost singurul care a a fost avizat pozitiv.